ໃນມື້ທີ່ໜຶ່ງ ຂອງກອງປະຊຸມຄັ້ງປະຖົມມະລືກ ສະພາປະຊາຊົນ ນະຄອນຫຼວງວຽງຈັນ ໄດ້ຮັບຮອງເອົາ ທ່ານ ປອ. ອານຸພາບ ຕຸນາລົມ ເປັນປະທານສະພາປະຊາຊົນນະຄອນຫຼວງວຽງຈັນ, ທ່ານ ອຸດອນ ໄຊມຸນຕີ ແລະ ທ່ານ ນາງ ຄຳຟອງ ພູມວົງໄຊ ເປັນຮອງປະທານສະພາປະຊາຊົນນະຄອນຫຼວງວຽງຈັນ, ທ່ານ ພັທ ຈັນທະລາ ອຸດົມສຸກ, ທ່ານ ນາງ ເກດມະນີ ບັນດາສັກ, ທ່ານ ຈັນທອນ ລັດຖະຈັກ ແລະ ທ່ານ ສາລະພິດ ສູນວໍລະວົງ ເປັນຄະນະກຳມະການປະຈຳສະພາປະຊາຊົນນະຄອນຫຼວງວຽງຈັນ.
ກອງປະຊຸມຍັງໄດ້ຮັບຮອງເອົາ ທ່ານ ປອ. ສິນລະວົງ ຄຸດໄພທູນ ເປັນເຈົ້າຄອງນະຄອນຫຼວງວຽງຈັນ ແລະ ຮັບຮອງເອົາ ທ່ານ ສີຫຸນ ສິດທິລືໄຊ, ທ່ານ ແກ້ວພິລາວັນ ອາໄພລາດ ເປັນຮອງເຈົ້າຄອງນະຄອນຫຼວງວຽງຈັນ ຕາມການສະເໜີຂອງທ່ານເຈົ້າຄອງ ນະຄອນຫຼວງວຽງຈັນນອກຈາກນັ້ນຍັງໄດ້ຮັບຮອງເອົາໂຄງປະກອບກົງຈັກການຈັດຕັ້ງ ແລະ ບຸກຄາລາກອນ ຂອງນະຄອນຫຼວງວຽງຈັນ ໃນນີ້ມີ 17ພະແນກການ, 2ອົງການທຽບເທົ່າ ແລະ 2 ກອງບັນຊາການ; ສຳລັບບຸກຄາລາກອນທີ່ປະກອຍໃນກົງຈັກການຈັດຕັ້ງ ມີດັ່ງນີ້:
ກອງປະຊຸມຄັ້ງປະຖົມມະລືກຂອງສະພາປະຊາຊົນນະຄອນຫຼວງວຽງຈັນ ຊຸດທີ I ໄດ້ເປີດຂຶ້ນ ໃນວັນທີ 18-20 ພຶດສະພາ 2016, ທີີ່ຫ້ອງປະຊຸມໃຫຍ່ສຳນັກງານອົງການປົກຄອງນະຄອນຫຼວງວຽງຈັນມີບັນດາທ່ານສະມາຊິກສະພາປະຊາຊົນນະຄອນຫຼວງວຽງຈັນ, ຜູ້ຕາງໜ້າສະພາປະຊາຊົນແຂວງ 17 ແຂວງ, ບັນດາທ່ານ ຄະນະປະຈຳສະພາແຫ່ງຊາດ, ການນຳພັກ- ລັດຂັ້ນສູນກາງ, ບັນດາ ທ່ານເຈົ້າເມືອງ, ຫົວໜ້າພະແນກການ ແລະ ຫົວໜ້າອົງການທຽບເທົ່າອ້ອມຂ້າງນະຄອນຫຼວງວຽງຈັນ ເຂົ້າຮ່ວມ ຢ່າງພ້ອມພຽງ.
ອີງຕາມມະຕິກອງປະຊຸມສະພາແຫ່ງຊາດ ສະບັບເລກທີ 05/ສພຊ, ລົງວັນທີ 20 ເມສາ 2016 ວ່າດ້ວຍການຮັບຮອງເອົາ ກົງຈັກການຈັດຕັ້ງ ແລະ ບຸກຄະລາກອນຂອງລັດຖະບານ, ເພື່ອປະຕິບັດຕາມພາລະບົດບາດ, ສິດ ແລະ ໜ້າທີ່ຂອງລັດຖະບານ ຊຶ່ງໄດ້ກຳນົດໄວ້ໃນກົດໝາຍ ວ່າດ້ວຍລັດຖະບານນັ້ນ, ກອງປະຊຸມລັດຖະບານຄັ້ງປະຖົມມະລຶກ ໄດ້ໄຂຂຶ້ນຢ່າງເປັນທາງການໃນມື້ນີ້ ໂດຍໄດ້ຮັບກຽດເປັນຢ່າງສູງ ຮັບຟັງຄໍາໂອ້ລົມ ແລະ ໃຫ້ທິດຊີ້ນຳຂອງ ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານສູນກາງພັກ, ປະທານປະເທດແຫ່ງ ສປປ ລາວ ເພື່ອເປັນເຂັມຊີ້ທິດເຍືອງທາງ ໃຫ້ຄະນະລັດຖະບານ ຊຸດທີ VIII ໃນການບໍລິຫານປະເທດໃນ 5 ປີ ຕໍ່ໜ້າ.
ປະຕິບັດຕາມກົດໝາຍວ່າດ້ວຍ ສະພາປະຊາຊົນຂັ້ນແຂວງ ໄດ້ກຳນົດໃນມາດຕາ 57 ວ່າກອງປະຊຸມຄັ້ງປະຖົມມະລືກ ຂອງສະພາປະຊາຊົນຂັ້ນແຂວງ ແມ່ນເປີດຂຶ້ນຢ່າງຊ້າ 30 ວັນ ພາຍຫຼັງສໍາເລັດກອງປະຊຸມຄັ້ງປະຖົມມະລືກຂອງສະພາແຫ່ງຊາດ ໂດຍແມ່ນຄະນະກຳມະການເລືອກຕັ້ງຂັ້ນແຂວງ ເປັນປະທານ ແລະ ຊີ້ນໍາກອງປະຊຸມໄປຈົນກວ່າຈະໄດ້ເລືອກຕັ້ງປະທານສະພາປະຊາຊົນຂັ້ນແຂວງຊຸດໃໝ່.
ກອງປະຊຸມຄົບຄະນະບໍລິຫານງານພັກ ນວ ຄັ້ງທີ 4 ສະໄໝທີ VI ໄດ້ເປີດຂຶ້ນທີ່ສຳນັກງານອົງການປົກຄອງນະຄອນຫຼວງວຽງຈັນໃນຄັ້ງວັນທີ 9-10 ພຶດສະພາ 2016 ໂດຍການເປັນປະທານ ຂອງ ສະຫາຍ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ, ເລຂາຄະນະພັກ, ເຈົ້າຄອງນະຄອນຫຼວງວຽງຈັນ, ມີບັນດາສະຫາຍ ຮອງເລຂາຄະນະພັກ, ບັນດາສະຫາຍຄະນະບໍລິຫານງານພັກ ນວເຂົ້າຮ່ວມຢ່າງພ້ອມພຽງ.